
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 18 באוגוסט 2020

כח' באב תש"ף
מכרז היקפים משתנים מס' 10/7.2020 : אספקת שירותים רפואיים וסיעודיים לתלמידים במסגרת החינוך המיוחד

הבהרה 1

1 ועדת המכרזים החליטה ביום 13.8.2020 דיון 201 לדחות את מועד הגשת ההצעות ליום 24/9/2020 בשעה 11:000.
2 להלן סיכום התשובות לשאלות המתייחסות לתנאי הסף:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	1.6.2, 1.6.5
	3
	אנא הבהירו מה הם אמות המידה להחלטת המשרד לגבי חלוקת הזכיה במכרז בין שני זוכים ובאיזה נסיבות יחליט המשרד להתקשר עם מציע שלא דורג ראשון. שמירת הזכות הכללית ללא קביעת אמות המידה להפעלת שיקול הדעת מייתרת למעשה את אמות המידה לבחירת הזוכה שנקבעו במכרז. 
	המשרד יפעל על פי אמות המידה לבחירת הזוכים שנקבעו במכרז, במקרים חריגים ובהתאם לשיקול דעת המשרד יבחר המשרד בזוכה אחד בלבד.


	2. 
	2.3.7
	5
	במסגרת סעיף 2.3.7 שהינו תנאי הסף הנוגע למחזור כספי מינימאלי, הופיע במכרז הקודם סעיף דומה שמספרו גם כן מספר 2.3.7. הזכיין הנוכחי הפועל כיום במסגרת המכרז הקודם, מורכב מ- 2 גופים שחברו יחדיו ואשר הוכרו ככשיר שני (לאחר החלטת המשרד לסיום ההתקשרות עם הכשיר הראשון, מימש המשרד את זכותו להתקשר עם הכשיר השני). במסגרת סעיף זה, המשרד אפשר שהמחזור הכספי המינימאלי הנדרש לא יהיה אך ורק בתחום הרפואה והסיעוד. למעשה בתנאי הסף של המחזור הכספי במכרז דנן, החמיר המשרד את תנאיו כך שלמעשה הזכיין הנוכחי לא יכול להשתתף בהרכב 2 הגופים הנוכחיים.

כידוע מטרת המכרז היא להגשים שני אינטרסים עיקריים. אינטרס ציבורי שעניינו הבטחת ממשל תקין ואינטרס עסקי שעננינו התקשרות בעסקה כלכלית המיטבית עבור עורך המכרז. כמו כן חוק חובת המכרזים התשנ"ב- 1992, קובע בסעיף 2א(א) כי:
"עורך מכרז לא יקבע תנאי להשתתפות של מציע במכרז, אלא אם כן התנאי מתחייב מאופיו או ממהותו של המכרז."
להבנתנו תנאי המחזור הכספי המחייב למעשה שבמקרה של הצעה של 2 גופים משותפים, כל אחד מהגופים יהיה בעל ניסיון בהיקף נרחב של שירותי רפואה וסיעוד, אינו מתחייב מאופי וממהות המכרז, ולראיה הזכיין הנוכחי.
לאור האמור לעיל נבקש כי המשרד יתקן את תנאי הסף כך שבמקרה של הצעה המוגשת ע"י 2 גופים, כל גוף יהיה חייב להיות בעל מחזור כספי מינמאלי של 10,000,000 ₪ ושניהם יחד בעלי מחזור כספי מינימאלי בתחום הרפואה והסיעו של 30,000,000 ₪ לא כולל מע"מ.
	סעיף 2.3.7 נשאר בעינו למקרים בהם הגוף המוביל והגוף המתקשר יתנו שניהם שרות בתחום הרפואה והסיעוד. תיתווסף דרישה חלופית לפיה 
ככל שהגוף המתקשר לא ייתן שרותים בתחום הרפואה והסיעוד אלא שירותים לוגיסטיים ואירגוניים שלא יכללו העסקת כ"א בתחום הרפואה והסיעוד. 
במקרה זה על המציע (הגוף המוביל) להיות בעל מחזור כספי מינימאלי בתחום הרפואה והסיעוד של 25,000,000 ₪ לשנה לא כולל מע"מ בכל אחת מ-3 השנים 2017-2019.  


	3. 
	סעיף 25.4
	55
	מועד הגשת המכרז – לאור הסמיכות של קבלת התשובות למועד הגשת המכרז והעבודה הרבה הנדרשת לטובת הכנת המכרז כולל קליטת כוח האדם הבכיר נבקש לשקול מחדש דחיית מועד הגשת ההצעות.
	ראה סעיף 1 לעיל


3 יתר השאלות שהוגשו יענו בנפרד בהמשך.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

